Explosió de color, música i diversió en la Color Fest 2017
2025-07-24

Un nou esclat de diversió va tenir lloc diumenge passat 6 d’agost, en el marc de les festes patronals de Burjassot en honor a Sant Roc. Adults, menuts i, sobretot, molta joventut es concentrava, entorn de les 9h, en la Plaça de l’Ajuntament per a començar a gaudir de la Color Fest 2017, una festa que combina aigua, pólvores de colors i música, una combinació perfecta per a una jornada festiva i estiuenca que ja s’ha consolidat com una cita clàssica dins del programa local d’actes.

Després de començar amb la “guerra del color” en la pròpia Plaça de l’Ajuntament, en la qual també van participar amb ganes l’alcalde de Burjassot, Rafa García i el regidor de Festes, Manuel Pérez Menero, la multitud es va traslladar al ritme de la música fins a l’aparcament situat en l’estació de metro de Burjassot on va continuar la colorida i refrescant batalla fins a cremar els últims cartutxos de pólvores de colors. Va ser llavors quan la festa va seguir amb una discomóvil que es va perllongar fins a les 17h.